దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘నీవెవరో’ ట్రైలర్: అసలేం జరుగుతోంది?
ఆది పినిశెట్టి, తాప్సీ, రితికా సింగ్ ప్రధాన పాత్రల్లో నటించిన చిత్రం ‘నీవెవరో’. కోన ఫిలిమ్ కార్పోరేషన్, ఎం.వి.వి. సినిమా పతాకాలపై కోన వెంకట్, ఎం.వి.వి.సత్యనారాయణ నిర్మిస్తున్నారు.
Samayam Telugu | Updated:
Aug 13, 2018, 07:28PM IST
ఆది పినిశెట్టి, తాప్సీ, రితికా సింగ్ ప్రధాన పాత్రల్లో నటించిన చిత్రం ‘నీవెవరో’. కోన ఫిలిమ్ కార్పోరేషన్, ఎం.వి.వి. సినిమా పతాకాలపై కోన వెంకట్, ఎం.వి.వి.సత్యనారాయణ నిర్మిస్తున్నారు. హరినాథ్ దర్శకత్వం వహించిన ఈ చిత్రానికి కోన వెంకట్ స్క్రీన్‌ప్లే, డైలాగులు అందించారు. ఈ సినిమా ఆడియోను, టీజర్‌ను ఆదివారం రాత్రి విడుదల చేశారు.
గతంలో విడుదల చేసిన టీజర్‌లో ‘‘మూడు నగరాలు, రెండు ప్రేమకథలు, ఒక్క సంఘటన’’ అంటూ ఆది పినిశెట్టి .. ఈ చిత్రంపై ఆసక్తి పెంచేసిన సంగతి తెలిసిందే. తాజాగా విడుదల చేసిన ట్రైలర్ సైతం చిత్రం మీద ఆసక్తి రేకెత్తిస్తోంది. ఇందులో ఆదిది ద్విపాత్రాభినయమా? లేదా ఒకే పాత్ర రెండు విధాలుగా కనిపిస్తుందా? అనేది మాత్రం సస్పెన్స్.
‘‘కళ్యాణ్ (ఆది).. కుకింగ్‌లో మాస్టర్ చెఫ్. 15 ఏళ్లకే కళ్లు కోల్పోయాడు. కానీ, కాన్ఫిడెన్స్ మాత్రం కోల్పోలేదు’’ అంటూ ట్రైలర్ మొదలవుతుంది. అయితే, ఓ యాక్సిడెంట్‌లో కళ్యాణ్ చనిపోతాడు. అది యాక్సిడెంట్ కాదు మర్డర్ అనే అనుమానంతో ఈ కథ నడుస్తుంది. ఇందులో కళ్యాణ్ హత్యపై ఎంక్వైరీ చేసే అధికారిగా మళ్లీ ఆదినే కనిపించడం.. ఈ కథలో ట్వీస్ట్. ఇంతకీ కళ్యాణ్ ఎవరు? అతడిని ఎందుకు చంపుతారు? ఆదిలాగానే ఉన్న ఆ రెండో వ్యక్తి ఎవరు? అసలేం జరుగుతోందో తెలుసుకోవాలంటే ఆగస్టు 24 వరకు వేచిచూడాల్సిందే!
X